CELEX: 32006L0033
Language: bg
Date: 2006-03-20 00:00:00
Title: Директива 2006/33/ЕО на Комисията от 20 март 2006 година за изменение на Директива 95/45/ЕО относно сънсет жълто FCF (E 110) и титаниев диоксид (E 171)Текст от значение за ЕИП.

Важна правна забележка

|

32006L0033

Официален вестник n° L 082 , 21/03/2006 стр. 0010 - 0013 Официален вестник n° L 330 , 28/11/2006 стр. 0285 - 0288

		20060320Директива 2006/33/ЕО на Комисиятаот 20 март 2006 годиназа изменение на Директива 95/45/ЕО относно сънсет жълто FCF (E 110) и титаниев диоксид (E 171)(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 89/107/ЕИО на Съвета от 21 декември 1988 г. за сближаване на законодателствата на държавите-членки относно хранителните добавки, разрешени за влагане в храни, предназначени за консумация от човека [1], и по-специално член 3, параграф 3, буква а) от нея,след консултации с Европейския орган по безопасност на храните,като има предвид, че:(1) Директива 95/45/ЕО на Комисията от 26 юли 1995 г. за определяне на специфичните критерии за чистота на оцветителите, които са предназначени за влагане в храни [2], определя критериите за чистота, които се прилагат за оцветителите, посочени в Директива 94/36/ЕО на Европейския парламент и на Съвета от 30 юни 1994 г. относно оцветителите за влагане в храни [3].(2) Използването на сънсет жълто FCF (E 110) като оцветител в някои храни е разрешено съгласно Директива 94/36/ЕО. Доказано е научно, че при някои условия може да се образува судан I (1-(фенилазо)-2-нафтол) като примес при производството на сънсет жълто. Оцветителят судан I е забранен и представлява нежелано вещество в храните. По тази причина неговото присъствие в сънсет жълто би трябвало да бъде ограничено до съдържание под прага за откриване, тоест 0,5 mg/kg. Следователно е необходимо да бъде изменен критерият за чистота на сънсет жълто FCF (E 110).(3) Необходимо е да се вземат предвид спецификациите и техниките на анализ, свързани с хранителните добавки, които фигурират в Codex alimentarius, изготвен от Съвместния експертен комитет на ФAO/СЗО по хранителните добавки (JECFA). JECFA разработи методическа програма за заместване на теста за тежки метали (изразени в олово) във всички съществуващи спецификации относно добавките, с подходящи пределни стойности за отделните метали. Пределните стойности за сънсет жълто FCF (E 110) следва да бъдат съответно изменени.(4) Използването на титаниев диоксид (E 171) като оцветител в някои храни е разрешено съгласно Директива 94/36/ЕО. Титаниевият диоксид може да бъде произвеждан под формата на кристали анатаз (октаедрит) или рутил. Формата във вид на плочки на титаниеводиоксидния минерал рутил се различава от анатаза (октаедрита) по своята структура и оптически свойства (външно наподобяване на седеф). Използването на титаниеводиоксидния минерал рутил на плочки е необходимо от технологична гледна точка като оцветител за храни и за покритие на хранителни добавки под формата на таблетки. На 7 декември 2004 г. Европейският орган по безопасността на храните посочи, че използването на титаниеводиоксидния минерал рутил на плочки или в аморфно състояние не представлява опасност за здравето. Следователно критериите за чистота за титаниевия диоксид (E 171) следва да бъдат съответно изменени, за да се включат едновременно формите анатаз (октаедрит) и рутил на това вещество.(5) Директива 95/45/ЕО следва да бъде съответно изменена.(6) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложението към Директива 95/45/ЕО се изменя в съответствие с приложението към настоящата директива.Член 21. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива най-късно до 10 април 2007 г. Те незабавно съобщават на Комисията текста на тези разпоредби и таблицата на съответствието между тези разпоредби и настоящата директива.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 3Настоящата директива влиза в сила на двадесетия ден след публикуването ѝ в Официален вестник на Европейския съюз.Член 4Адресати на настоящата директива са държавите-членки.Съставено в Брюксел на 20 март 2006 година.За КомисиятаMarkos KyprianouЧлен на Комисията[1] ОВ L 40, 11.2.1989 г., стр. 27. Директива, последно изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).[2] ОВ L 226, 22.9.1995 г., стр. 1. Директива, последно изменена с Директива 2004/47/ЕО (ОВ L 113, 20.4.2004 г., стр. 24).[3] ОВ L 237, 10.9.1994 г., стр. 13. Директива, изменена с Регламент (ЕО) № 1882/2003.--------------------------------------------------20060320ПРИЛОЖЕНИЕЧаст Б от приложението към Директива 95/45/ЕО се изменя, както следва:1. Текстът относно сънсет жълто FCF (Е 110) се заменя със следното:"E 110 СЪНСЕТ ЖЪЛТО FCFСиноними | CI хранително жълто 3, жълто-оранжево S |Определение | Сънсет жълто FCF се състои основно от двунатриев 2-хидрокси-1-(4-сулфонатофенилазо) нафталин-6-сулфонат и спомагателни оцветяващи вещества в съчетание с натриев хлорид и/или натриев сулфат като основни безцветни компоненти. Сънсет жълто FCF се описва като натриева сол. Допуска се описание и като калциева и калиева сол. |Категория | Моноазо |Цветови индексен № | 15985 |EINECS | 220-491-7 |Химично наименование | Двунатриев 2-хидрокси-1-(4-сулфонатофенилазо) нафталин-6-сулфонат |Химична формула | C16H10N2Na2O7S2 |Молекулно тегло | 452,37 |Състав | Не по-малко от 85 % от общо всички оцветители, изразени като натриева сол E1 %1 cm 555 при приблизително 485 nm във воден разтвор при pH 7 |Описание на продукта | Оранжево-червен прах или гранули |ИдентификацияА.Спектрометрия | Максимално поглъщане във вода при приблизително 485 nm при pH 7 |Б.Оранжев воден разтвор | |ЧистотаНеразтворими във вода вещества | Не повече от 0,2 % |Спомагателни оцветители | Не повече от 5,0 % |1-(фенилазо)-2-нафтол (судан I) | Не повече от 0,5 mg/kg |Органични съединения, които не са оцветители: | |4-аминобензен-1-сулфонова киселина 3-хидроксинафталин-2,7-дисулфонова киселина 6-хидроксинафталин-2-сулфонова киселина 7-хидроксинафталин-1,3-дисулфонова киселина 4,4′-диазоаминоди(бензен-сулфонова киселина) 6,6′-оксиди(нафталин-2-сулфонова киселина) | Общо не повече от 0,5 % |Несулфонирани първични ароматни амини | Не повече от 0,01 % (във вид на анилин) |Вещества, които могат да бъдат извлечени с етер | Не повече от 0,2 % (при неутрални условия) |Арсен | Не повече от 3 mg/kg |Олово | Не повече от 2 mg/kg |Живак | Не повече от 1 mg/kg |Кадмий | Не повече от 1 mg/kg" |2. Текстът относно титаниевия диоксид (Е 171) се заменя със следното:"E 171 ТИТАНИЕВ ДИОКСИДСиноними | Бял пигмент CI 6 |Определение | Титаниевият диоксид се състои основно от чист титаниеводиоксиден анатаз (октаедрит) и/или рутил, който може да се покрие с малки количества двуалуминиев триоксид и/или силициев диоксид за подобряване на технологичните свойства на продукта. |Категория | Неорганичен |Цветови индексен № | 77891 |EINECS | 236-675-5 |Химично наименование | Титаниев диоксид |Химична формула | TiO2 |Молекулно тегло | 79,88 |Състав | Не по-малко от 99 %, изчислени на базата на несъдържащ двуалуминиев триоксид и силициев диоксид продукт |Описание на продукта | Бял до леко оцветен прах |ИдентификацияРазтворимост | Неразтворим във вода и в органични разтворители. Разтваря се бавно във флуороводородна киселина и в гореща концентрирана сярна киселина. |ЧистотаЗагуби при сушене | Не повече от 0,5 % (при 105 °С в продължение на 3 часа) |Загуби при накаляване | Не повече от 1,0 % въз основа на несъдържащ летливи вещества продукт (при 800 °C) |Алуминиев оксид и/или силиконов диоксид | Общо не повече от 2,0 % |Вещества, разтворими в разтвор от 0,5 N HCl | Не повече от 0,5 % на несъдържащ двуалуминиев триоксид и силициев диоксид продукт, а за продуктите, които съдържат двуалуминиев триоксид и/или силициев диоксид — не повече от 1,5 % въз основа на продукта в състоянието, в което се пуска в продажба. |Водоразтворими вещества | Не повече от 0,5 % |Кадмий | Не повече от 1 mg/kg |Антимон | Не повече от 50 mg/kg при пълно разтваряне |Арсен | Не повече от 3 mg/kg при пълно разтваряне |Олово | Не повече от 10 mg/kg при пълно разтваряне |Живак | Не повече от 1 mg/kg при пълно разтваряне |Цинк | Не повече от 50 mg/kg при пълно разтваряне." |--------------------------------------------------